ประจำเดือนมาวันที่15 มิถุนายน แล้ววันที่22 มิถุนายน มีเพศสัมพันธ์ แต่ใส่ถุงยางอนามัย หลั่งนอก แล้วกินยาคุมฉุกเฉินค่ะ วันที่ 8 กรกฎาคม ตรวจการตั้งครรถ์ ขึ้นขีดเดียว พอวันที่9 กรกฎาคม มีเพศสัมพันธ์อีกรอบ ใส่ถุงยางอนามัยและได้กินยาคุมฉุกเฉิน วันที่15กรกฎาคม มีอาการปวดท้องน้อย จนปัจจุบันประจำเดือนยังไม่มา เลยอยากทราบว่ามีโอกาสที่ประจำเดือนจะคลาดเคลื่อนเพราะยามั้ยคะ หรือว่าอาจจะมีการตั้งครรภ์
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นการรับประทานยาคุมฉุกเฉินบ่อย จะทำให้ประจำเดือนคาดเคลื่อนได้มากค่ะจากที่เล่ามา การมีเพศสัมพันธ์ช่วงวันที่ 22 มิย. แล้วตรวจแล้วใน 8 กค ไม่ตั้งครรภ์ คิดว่าผลตรวจนี้ยืนยันการมีเพศสัมพันธ์ครั้งนั้นได้ค่ะว่าไม่ตั้งครรภ์ส่วนการมีเพศสัมพันธ์ในวันที่ 9 กค นี้ ยังระบุไม่ได้นะคะแนะนำให้รอดูประจำเดือน หากยังขาดประจำเดือนต่อเนื่อง แนะนำให้ทดสอบการตั้งครรภ์ประมาณช่วงวันที่ 23 กค นี้ (ประมาณ 2สัปดาห์หลังการมีเพศสัมพันธ์ค่ะ)หากประจำเดือนมา แล้วต้องการการคุมกำเนิดต่อเนื่อง แนะนำให้พิจารณาการใช้ยาคุมกำเนิดแบบแผง ยาฉีดคุมกำเนิด หรือยาฝังคุมกำเนิดดูนะคะ